rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  রিয়াজ (আলাপ) ১৬:০৯, ৪ আগস্ট ২০২১ (ইউটিসি) মারিয়া মিম   – (অপসারণের প্রস্তাবনা দেখুনলগ দেখুন) () অভিনয়শিল্পী হিসেবে উল্লেখযোগ্য কোনো চলচিত্র নেই (সম্ভবত নিবন্ধে যে দুটি চলচিত্রের কথা উল্লেখ করা হয়েছে, তা এখনও মুক্তিই পায় নি!)। স্টার প্লাস কমিউনিকেশন অ্যাওয়ার্ড  উল্লেখযোগ্য কোনো পুরস্কার নয় এই ব্যক্তি সম্পর্কিত যেসব সোর্স পাওয়া যায়, তার প্রায় সবই তার বিবাহবিচ্ছেদ ও সংসারজীবন/ব্যক্তিগতজীবন সম্পর্কিত। তাই, এই মুহূর্তে WP:ENT-তে উত্তীর্ণ হচ্ছে না বিধায় অপসারণ করা হোক। --  আফিফ (আলাপ) ১৫:৫০, ২৮ জুলাই ২০২১ (ইউটিসি)   অপসারণে । এছাড়াও এই নিবন্ধটি একজন বেনামি ব্যাক্তি(আইপি এ্যাড্রেস) তৈরি করেছে।   : WP:NACTOR পূরণে ব্যর্থ। –গোলাম মুকিত ☆ (আলাপ) ☆ ১৮:০৭, ২৯ জুলাই ২০২১ (ইউটিসি) অপসারণে –ধর্মমন্ত্রী (আলাপ) ২০:১২, ২ আগস্ট ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সাধুবাবার লাঠি একটি বাংলা হাস্যরসাত্বক চলচ্চিত্র যার পরিচালক সংগীতা ব্যানার্জী। এটি শীর্ষেন্দু মুখোপাধ্যায়ের শিশুদের উপন্যাস সাধুবাবার লাঠি অনুসারে এ ভি প্রোডাকসন্স দ্বারা নির্মিত ও ২১ নভেম্বর ২০০৮ সালে প্রকাশিত।  কাহিনী গ্রামের সরল ছেলে নবীনের কাছে একটি লাঠি দিয়ে যান তার কাকা। সেটির মধ্যে অলৌকিক কিছু ক্ষমতা আছে, কারণ লাঠিটি কোনো এক সাধুবাবার। গ্রামের চোর নিমাই জানতে পারে নবীন টাকা নিয়ে নির্জন মাঠের মধ্যে দিয়ে রাত্রে ফিরবে। নিমাই ডাকাতদলকে এই কথা জানালে তারা দলবলসহ চড়াও হয় নবীনের ওপর। নবীন কে উদ্ধার করতে এসে তার দুই বন্ধু জগাই আর মাধাই দেখে নবীন একাকী যুদ্ধ করে হঠিয়ে দেয় ডাকাতদলকে। আসলে সাধুবাবার অলৌকিক ক্ষমতাসম্পন্ন লাঠিটাই নবীনকে দিয়ে এই কাজ করিয়েছে। এই খবর চারিদিকে চাউর হয়ে যায়। সকলেই চায় লাঠিটা হস্তগত করতে। নিমাই চোর শেষ পর্যন্ত লাঠিটি চুরি করে নিলেও তার ব্যবহার করতে পারেনা কারণ সেটা খারাপ উদ্দেশ্যে ব্যবহার করা যায়না। সাধুবাবার লাঠি নিয়ে বিভিন্ন দল নিজেদের মধ্যে ঝগড়া ও মারামারিতে জড়িয়ে নিজেরাই ঘায়েল হয়। নবীন আবার লাঠিটি ফিরে পায় এবং তা পুঁতে দেয় সাধুবাবার কবরের ওপর।  অভিনয়  রমাপ্রসাদ বণিক  কালি ব্যানার্জী  দোলনা বন্দ্যোপাধ্যায়  মৃনাল মুখোপাধ্যায়  কল্যাণ চট্টোপাধ্যায়  মনওয়ার আফতাব  দীপশিখা বসু  তথ্যসূত্র  বিষয়শ্রেণী:২০০৮-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:শীর্ষেন্দু মুখোপাধ্যায়ের সাহিত্যকর্ম অবলম্বনে নির্মিত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র
হাভিয়ের ইসো (, ; জন্ম: ১৮ আগস্ট ১৯৯৭) হলেন একজন স্পেনীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে স্পেনের প্রতিনিধি হিসেবে প্রতিদ্বন্দ্বিতা করে থাকেন।  ইসো স্পেনের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন হাভিয়ের ইসো ১৯৯৭ সালের ১৮ই আগস্ট তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ইসো স্পেনের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১৭০.৭৫ পয়েন্ট অর্জন করে বাছাইপর্বে নবম স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বে তিনি সর্বমোট ১৭১.৫০ পয়েন্ট অর্জন করে ষষ্ঠ স্থান অধিকার করেছেন।  অন্যদিকে তিনি ফ্রিস্টাইল স্কিইংয়ে পুরুষদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রান শেষে তাকে সর্বোচ্চ ৬৯.১৬ পয়েন্ট নিয়ে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:স্পেনীয় পুরুষ ফ্রিস্টাইল স্কিয়ার বিষয়শ্রেণী:স্পেনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
রবংলা বুদ্ধ উদ্যান, যা তথাগত সাল নামেও পরিচিত, ভারতের সিকিম রাজ্যের দক্ষিণ সিকিম জেলার রবংলার কাছে অবস্থিত। এটি ২০০৬ সাল থেকে ২০১৩ সালের মধ্যে নির্মিত হয়েছিল, এবং এটির প্রধান আকর্ষণ হিসাবে গৌতম বুদ্ধের ২৫৫০তম জন্মবার্ষিকী উপলক্ষে নির্মিত বুদ্ধের ১৩০-ফুট উচ্চ (৪০ মিটার) বুদ্ধ মূর্তি রয়েছে। ৬০ টন তামা দিয়ে নির্মিত মূর্তিটি প্রত্যাবর্তন কাজের একটি উদাহরণ। মাউন্ট নার্সিং মূর্তির পটভূমি গঠন করে। স্থানটি রবং মঠের বৃহত্তর ধর্মীয় চত্বরের মধ্যে বেছে নেওয়া হয়েছিল, মঠটি নিজেই একটি শতাব্দী প্রাচীন তীর্থস্থান। তিব্বতীয় বৌদ্ধধর্মের একটি মূল মঠ, রালাং মঠও কাছাকাছি অবস্থিত। সিকিম সরকার ও জনগণের যৌথ প্রচেষ্টার মাধ্যমে নির্মিত ও স্থাপন করা, মূর্তিটি ২০১৩ সালের ২৫শে মার্চ ১৪তম দালাই লামা দ্বারা পবিত্র করা হয়েছিল। উদ্যানের বৌদ্ধ সার্কিটটি একটি রাজ্য সরকারের প্রকল্পের অধীনে তৈরি করা হয়েছিল, যার উদ্দেশ্য ছিল এই অঞ্চলে তীর্থযাত্রা ও পর্যটনকে উৎসাহিত করা। চো জো হ্রদটি জঙ্গলে ঘেরা বুদ্ধ উদ্যানের ভিতরে অবস্থিত।  তথ্যসূত্র  বহিঃসংযোগ   www.tathagatatsal.com সিকিমে বুদ্ধ মূর্তি  বিষয়শ্রেণী:নামচি জেলা বিষয়শ্রেণী:ভারতে তিব্বতীয় বৌদ্ধধর্ম বিষয়শ্রেণী:ভারত–তিব্বত সম্পর্ক বিষয়শ্রেণী:২০১৩-এর ভাস্কর্য বিষয়শ্রেণী:২০১৩-এ সিকিমে প্রতিষ্ঠিত বিষয়শ্রেণী:সিকিম
মাহিন রিজভি হলেন একজন পাকিস্তানি টেলিভিশন অভিনেত্রী এবং মডেল। ২০১৩ সালের বাশার মমিন নামক ধারাবাহিক নাটকে সহিরা চরিত্রে অভিনয়ের জন্য তিনি সবচেয়ে বেশি পরিচিত। এছাড়া তিনি বিলকিস কৌর (২০১১), আধুরী অরাত (২০১৩), জিন্দেগি গুলজার হ্যায় (২০১৩), ডাইজেস্ট রাইটার ও ইকরার (২০১৫) ইত্যাদি নাটকে অভিনয় করেছেন। ডাইজেস্ট রাইটারে তাঁর কাজের জন্য, তিনি সেরা সহায়ক অভিনেত্রীর বিভাগে তৃতীয় হাম পুরস্কারের জন্য মনোনীত হয়েছিলেন।    কর্মজীবন  ২০১১ সালে মাহিন রিজভি 'মাত' নামের ধারাবাহিক নাটকের মাধ্যমে আত্মপ্রকাশ করেন। নাটকটিতে তার ভূমিকা খুব সংক্ষিপ্ত ছিল। একই বছরে তিনি 'জার্দ মৌসাম' এবং 'বিলকিস কৌর' নামক নাটকে সহায়ক চরিত্রে অভিনয় করেন। বিলকিস কৌর নাটকে  তিনি একজন কলেজ ছাত্রীর চরিত্রে অভিনয় করেন। তার পাঞ্জাবি ভঙ্গি, শরীরী ভাষা এবং সংলাপ দর্শকদের মন কাড়ে। ২০১২ সালে তাকে আধুরি অরাত  ধারাবাহিকে অভিনয়ের প্রস্তাব দেওয়া হয় যা ২০১৩ সালে জিওটিভিতে প্রচারিত হয়। তিনি ভ্যাম্প চরিত্রে অভিনয়ে করে প্রশংসিত হন এবং ২০১৪ সালে এর জন্য একটি পুরস্কারও লাভ করেন। ২০১৩ সালে রিজভী প্যাম্পার্স-এর জন্য একটি টিভিসিতে অংশ নেন, যার শুটিং দক্ষিণ আফ্রিকার কেপটাউনে হয়। ফিরে আসার পর তাকে বাশার মোমিন শিরোনামের একটি ধারাবাহিকে নাটকে অভিনয়ের প্রস্তাব দেওয়া হয়। নাটকটি বিশ্বব্যাপী সাফল্য পায় এবং সাহিরা চরিত্রে অভিনয় করে তিনি প্রশংসিত হন।   শিক্ষা  রিজভী সেন্ট জোসেফ'স কনভেন্ট উচ্চ বিদ্যালয়ে পড়াশুনা করেন এবং তারপর কলেজ শেষ করে মার্কিন যুক্তরাষ্ট্রে চলে যান। তিনি কলোরাডোর ডেনভার থেকে টেলিভিশন প্রোডাকশন এবং চলচ্চিত্র নির্মাণে স্নাতক ডিগ্রি অর্জন করেন।   ব্যক্তিগত  তিনি ২২ ডিসেম্বর ২০১৪ সালে রেহমান সাইয়েদকে বিয়ে করেন। রিজভী এখন তার স্বামী ও মেয়ের সাথে বাল্টিমোরে থাকেন।   অভিনীত নাটক    বিলকিজ কৌর (২০১১)  মাত (২০১১)  জার্দ মৌসাম (২০১২)  কোক কাহানী (২০১২)  পেহলি অন্ধি মৌসাম কি (২০১২)  সিলভাটিন (২০১২)  আধুরি অরাত (২০১২)  কিস দিন মেরা ভায়াহ মৌসুম ৩ (২০১৩)  কালমুহি (২০১৩)  বাশার মমিন (২০১৩)  জিন্দেগী গুলজার হাই (২০১৩)  ডাইজেস্ট রাইটার (২০১৪)  নাজদেকিয়ান (২০১৪)  কোই নাহিন আপনা (২০১৪)  ইকারার (২০১৫)  জিন্দা দারগোড় (২০১৫)   পুরস্কার এবং মনোনয়ন   ৪র্থ পাকিস্তান মিডিয়া পুরস্কার: সেরা উদীয়মান প্রতিভা নারী - বিজয়ী  ৩য় হাম পুরস্কার: শ্রেষ্ঠ সহ-অভিনেত্রী - মনোনীত  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:করাচির ব্যক্তি বিষয়শ্রেণী:মুহাজির ব্যক্তি
জসবিন্দর ব্রার হলেন একজন ভারতীয় লোক সংগীতশিল্পী। তিনি পাঞ্জাবি ভাষায় গান করেন। তিনি পাঞ্জাবী লোকসঙ্গীত এবং ভাঙড়া গেয়েছেন এবং তিনি লোকসঙ্গীত রাণী হিসাবে পরিচিত। তিনি তার মঞ্চ শোগুলির জন্য পরিচিত এবং তিনি আখেরেয়া দি রানী নামে পরিচিত।  তিনি তার লোকতত্ত্বের জন্য বিশেষভাবে পরিচিত। তিনি ১৯৯০ সালে "কেমেটি চিজ" নামে অ্যালবাম দিয়ে তাঁর পেশাজীবন শুরু করেছিলেন।   জীবন  তিনি ১৮ মে ২০০০ সালে রঞ্জিত সিং সিধুর সাথে বিবাহ বন্ধনে আবদ্ধ হন এবং  তিনি জশপ্রীত সিধু নামে একটি কন্যা সন্তানের জন্ম দেন। তাকে জন্ম দেওয়ার পরে গান গাওয়া থেকে প্রায় দুই বছর বিরতি নেন।   পুরস্কার ও সম্মাননা  তার পুরস্কারগুলির মধ্যে, তিনি নভেম্বর মাসে " শ্রোমণি পাঞ্জাবি লোক গাইকি পুরস্কার ২০১০" দিয়ে ভূষিত হয়েছেন৷    ২০০৬ সালে তিনি ইটিসি চ্যানেল পাঞ্জাবির সংগীত পুরস্কারের জন্য মনোনীত হয়েছিলেন৷  "সেরা লোক ওরিয়েন্টেড ভোকালিস্ট (মহিলা)" (তার "মির্জা" গানের জন্য) এবং "সেরা ওরিয়েন্টেড ফোক অ্যালবাম (মহিলা)" (তার অ্যালবামের জন্য) গ্যালান পাইয়ার ডিয়ান ) এবং সেরা লোক কণ্ঠশিল্পী হিসাবে ২০০৬ হিসাবে ভূষিত হয়েছেন।    পেশাজীবন  থাম্ব|জেসবিন্দ ব্রার তার অ্যালবাম জিউন্ডি রেহেনের জন্য পোজ দিচ্ছেন তিনি ১৯৯০ সালে কেমেটি চিজ নামে অ্যালবাম দিয়ে তাঁর কেরিয়ার শুরু করেছিলেন এবং এর পর থেকে বেশ কয়েকটি অ্যালবাম প্রকাশ করেছিলেন।    কেমেতি চিজ   খুল্লা আখড়া   রঞ্জা জোগি হো গিয়া   আখহারা   ইশক মহব্বত ইয়ারি   দোজা আখড়া   ইত খড়ক্কা   গুঞ্জজদা আখড়া   বোল কলাইহরিয়া মোরা   লাল্লা দিল ওয়াজান মারদা   রনদি নু হোর রাভা কে   তেরী ইয়াদ সাতাভে   মেন তেরে জান গেরুঙ্গি   মৈ তন তাইনু ইয়াদ কর্দি   গ্যালান পাইরে ডিয়ান   পাইয়ার - প্রেমের রঙ (২ নভেম্বর, ২০১০)   জেন্ডে রেহান (২০১৪)   টিন গ্যালান'' (২০১৮)   আরো দেখুন    নারিন্দার বিবা   গুরমিত বাওয়া   শাজিয়া মনজুর   সুরিন্দর কৌর   অনিতা লার্চে   পাঞ্জাবি গায়কের তালিকা   তথ্যসূত্র   বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:পাঞ্জাবি ভাষার সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:ভারতীয় লোক গায়িকা বিষয়শ্রেণী:১৯৭৩-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:পাঞ্জাব, ভারতের সঙ্গীতশিল্পী বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়ক
এম এ আউয়াল বাংলাদেশের নারায়ণগঞ্জ জেলার রাজনীতিবিদ ও নারায়ণগঞ্জ-২ আসনের সাবেক সংসদ সদস্য।   প্রাথমিক জীবন  এম এ আউয়াল নারায়ণগঞ্জ জেলায় জন্মগ্রহণ করেন।   রাজনৈতিক জীবন  এম এ আউয়াল ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধী দলের হয়ে বাংলাদেশ আওয়ামী লীগের প্রার্থী হিসেবে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে নারায়ণগঞ্জ-২ আসন থেকে সংসদ সদস্য নির্বাচিত হন।  ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে নারায়ণগঞ্জ-২ আসন থেকে তিনি পরাজিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নারায়ণগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ
সংবেদন হল উদ্দীপনার জন্য প্রাথমিক অনুভূতি বা চেতনাবোধ। সংবেদন প্রাণীকে জগৎ সম্পর্কে অবহিত করে এবং এ সংবেদনের মাধ্যমেই প্রতিক্রিয়ার সৃষ্টি হয়ে থাকে। অর্থাৎ কোন উদ্দীপক (যেমন - শব্দ, তাপ, আলো) ইন্দ্রিয়ে আঘাত করলে (যেমন - কান, ত্বক, চোখ) যে অনুভূতি বা সচেতনতার সৃষ্টি হয় তাকেই সংবেদন বলে। স্নাতক মনোবিজ্ঞান, প্রথম ও দ্বিতীয় পত্র, মোঃ আমিনুল হক, প্রথম প্রকাশ : জানুয়ারি, ২০১৫  সংবেদন ও প্রতিক্রিয়ার মধ্যে পার্থক্য রয়েছে। সংবেদন সৃষ্টি হওয়ার পর মস্তিষ্ক এর ব্যাখ্যা দান করে। একে প্রত্যক্ষন বলা হয়। প্রত্যক্ষনের ব্যাখ্যার উপর নির্ভর করেই মস্তিষ্ক সিদ্ধান্ত নেয় কেমন প্রতিক্রিয়া করা উচিত।  তথ্যসূত্র  বহিঃসংযোগ  www.sensoryinfo.com   বিষয়শ্রেণী:সংবেদী স্নায়ুতন্ত্র বিষয়শ্রেণী:মনোবিজ্ঞান বিষয়শ্রেণী:সংজ্ঞান বিষয়শ্রেণী:স্নায়ুচিকিৎসাবিজ্ঞান
আব্দুল খালেক (মৃত্যু: ২৪ ফেব্রুয়ারি ১৯৭৪) বাংলাদেশের নেত্রকোণা জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্ব পাকিস্তান প্রাদেশিক পরিষদ সদস্য ও তৎকালীন ময়মনসিংহ-২৫ আসনের সংসদ সদস্য ছিলেন।   প্রাথমিক জীবন  আব্দুল খালেক নেত্রকোণা জেলার আটপাড়া উপজেলার দুওজ ইউনিয়নের চারিগাতিয়া গ্রামে জন্মগ্রহণ করেন।   শিক্ষাজীবন  আব্দুল খালেকের শিক্ষাজীবন শুরু হয় গোপালাশ্রম ভৈরব চন্দ্র হাই স্কুলে। পরবর্তীতে তিনি নেত্রকোণায় এসে ইসলামপুর গ্রামে থেকে আঞ্জুমান আদর্শ সরকারি উচ্চ বিদ্যালয়ে পড়াশোনা করেন। সেখান থেকেই ১৯৪৯ সালে মেট্রিক পাশ করেন এবং নেত্রকোণা সরকারী কলেজে ভর্তি হন।   রাজনৈতিক জীবন  আব্দুল খালেক মুক্তিযুদ্ধের সংগঠক ও নেত্রকোণা মহকুমা আওয়ামী লীগের সাধারণ সম্পাদক ছিলেন। ১৯৪৯ সালে তিনি নেত্রকোণা সরকারি কলেজ ছাত্র সংসদের জিএস ও কলেজ শাখা ছাত্রলীগের সাধারণ সম্পাদক ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-২৫ আসন থেকে সংসদ সদস্য নির্বাচিত হন। তিনি বাংলাদেশের সংবিধানের ৫৪ নম্বর স্বাক্ষরকারী।   মৃত্যু  আব্দুল খালেক ২৪ ফেব্রুয়ারি ১৯৭৪ সালে নেত্রকোণার মোক্তারপাড়ার নিজ বাসার সামনে আততায়ীর গুলিতে আহত হয়ে পরে ঢাকার সম্মিলিত সামরিক হাসপাতালে মৃত্যুবরণ করেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:নেত্রকোণা জেলার রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:নেত্রকোণা সরকারি কলেজে প্রাক্তন শিক্ষার্থী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:১৯৭৪-এ মৃত্যু বিষয়শ্রেণী:গুপ্তহত্যার শিকার বাংলাদেশী রাজনীতিবিদ বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ বিষয়শ্রেণী:১৯৭০-এর দশকে গুপ্তহত্যার শিকার এশীয় রাজনীতিবিদ বিষয়শ্রেণী:১৯৭৪-এ বাংলাদেশে খুন বিষয়শ্রেণী:১৯৭৪-এ গুপ্তহত্যার শিকার রাজনীতিবিদ
এগমোর দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি কূবম নদীর উত্তর তীরে অবস্থিত গুরুত্বপূর্ণ আবাসিক এবং অর্থনৈতিক ও পরিবহন কেন্দ্র৷ থাম্ব|এগমোর যাদুঘর  এগমোর রেলওয়ে স্টেশন ছিল মাদ্রাজ এবং দক্ষিণ মারাঠা রেলপথের মূল টার্মিনাস৷ পরবর্তীকালে তা ভারতীয় রেলওয়ের দক্ষিণ রেল শাখার মিটার গেজের অংশীভূত হয়৷ এটি একটি গূরুত্বপূর্ণ রেলওয়ে জংশন রয়ে যায়৷ তামিলনাড়ুর সরকারি যাদুঘর ও তামিলনাড়ু পুরাতত্ত্ব বিভাগ এগমোরে অবস্থিত৷ অঞ্চলে অবস্থিত সবচেয়ে পুরাতন গির্জাটি হলো ওয়েসলি চার্চ।   ইতিহাস  চোল রাজা প্রথম কুলতুঙ্গের শিলালেখে প্রথম এগমোরের উল্লেখ পাওয়া যায়৷ চোল সাম্রাজ্যের সময়কালে এগমোর ছিলো প্রশাসনিক একক এলুমপুর নাড়ুর সদর৷ নেল্লোর চোল রাজা বিজয়কন্দ গোপালের ১২৬৪ খ্রিস্টাব্দের দোসরা তারিখের শিলালেখতে পুলালকোট্টমের এলুমুর তুদরমুনি নামে একটি গ্রামের উল্লেখ রয়েছে৷ বিজয়নগর সাম্রাজ্যের সময়কালীন রাজা শ্রীরঙ্গনাথ যাদবরায়ের নথিপত্র অনুযায়ী এলুমুর তুদরমুনি নাড়ুর সেরুপ্পেড়ু (বর্তমান শেঠপট্টু)-র এক বাসিন্দা তিরুবোত্রিয়ুরে একটি উপাসনালয় নির্মাণ করান৷  আদিয়ার নদীর উত্তরে অবস্থিত এগমোর হলো স্থানীয় এলুমপুরের ইংরাজী অপভ্রংশ৷ChennaiCorporation.com: The Leading Chennai Corporation Site on the Net ১৭২০ খ্রিস্টাব্দে ব্রিটিশ সাম্রাজ্যের অন্তরাভুক্ত হওয়ার পরেও এগমোরের বিশেষ উন্নতি হয় নি, তবে ১৮৫৮ থেকে ১৯৪৭ খ্রিস্টাব্দে ব্রিটিশ দক্ষিণ ভারতের স্বর্ণযুগ চলাকালীন এই অঞ্চলের প্রভূত উন্নতি সাধন হয়৷ এগমোর যাদুঘর হলো ব্রিটিশ আমলে এখানে নির্মিত প্রথম কোনো তাৎপর্যপূর্ণ নিদর্শন৷ ১৮৫৭ খ্রিস্টাব্দে সিপাহী বিদ্রোহের ঠিক পরেই এই যাদুঘরটি খোলা হয়৷ ১৮৯৬ খ্রিস্টাব্দে ক্রোড়পত্র পাওয়ার পর যাদুঘরের সমস্ত বইপত্র নিয়ে পরীক্ষামূলকভাবে কোন্নেমারা গ্রন্থাগার চালু করা হয়৷ ১৭৯৬ খ্রিস্টাব্দে এগমোর ছিলো মাদ্রাজের নিকট একমাত্র মিলিটারি মেল অর্ফ্যান এসাইলাম৷   অবস্থান  এগমোরের উত্তর-পশ্চিম দিকে রয়েছে কীলবক্কম, উত্তর দিকে পুরসাইবক্কম, উত্তর-পূর্ব দিকে পার্কটাউন, পশ্চিম দিকে শেঠপট্টু, পূর্ব দিকে চিন্তাদ্রিপেট, দক্ষিণ-পশ্চিমে নুঙ্গমবক্কম ও দক্ষিণে আন্না সালাই অবস্থিত৷   রাজনীতি  এগমোর বিধানসভা কেন্দ্র চেন্নাই মধ্য লোকসভা কেন্দ্রের অন্তর্গত৷   বিভিন্ন নির্মাণ  থাম্ব|এগমোর রেলওয়ে স্টেশন থাম্ব|এগমোর সরকারি যাদুঘর থাম্ব|সেন্ট অ্যান্ড্রিউস চার্চ থাম্ব|কোন্নেমারা গ্রন্থাগার   তথ্যসূত্র   বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি বিষয়শ্রেণী:কেন্দ্রীয় বাণিজ্যিক এলাকা
মদন পুরী (৩০ সেপ্টেম্বর ১৯১৫ - ১৩ জানুয়ারি ১৯৮৫) ছিলেন একজন ভারতীয় অভিনেতা, যিনি হিন্দি এবং পাঞ্জাবি চলচ্চিত্রে অভিনয় করতেন। তার ভাই ছিলেন অভিনেতা চমন পুরী এবং অমরিশ পুরী। চরিত্রের অভিনেতা হিসেবে প্রধানত নেতিবাচক ভূমিকায় (ভিলেন) তিনি পঞ্চাশ বছরের বেশি কর্মজীবনে প্রায় ৪৩০টি চলচ্চিত্রে অভিনয় করেন।   প্রারম্ভিক জীবন  মদন লাল পুরী পাঞ্জাবের নওয়ানশাহরে একটি পাঞ্জাবি হিন্দু পরিবারে নিহাল চাঁদ পুরী এবং বেদ কৌরের জন্মগ্রহণ করেন। তিনি রাহোঁতে পড়াশোনা করেছেন। বড় ভাই চমন পুরী, ছোট ভাই অমরিশ পুরী এবং হরিশ লাল পুরী এবং ছোট বোন চন্দ্রকান্ত মেহরা সহ পাঁচ সন্তানের মধ্যে মদন ছিলেন দ্বিতীয়। তিনি গায়ক কুন্দন লাল সায়গলের কাজিন ছিলেন।   কর্মজীবন  ১৯৬০-এর দশকের শেষের দিকে এবং ১৯৭০-এর দশকের গোড়ার দিকে পুরী ছিলেন ভারতীয় চলচ্চিত্র শিল্পের অন্যতম নায়ক। তিনি ছিলেন গায়ক কে. এল. সায়গলের প্রথম কাজিন, যার সাহায্যে তিনি বলিউডে একটি চিহ্ন তৈরি করতে শুরু করেছিলেন। একবার পুরী একজন প্রতিষ্ঠিত তারকা ছিলেন তিনি তার ভাই অমরীশ পুরীকেও চলচ্চিত্র জগতে নিজেকে প্রতিষ্ঠিত করতে সহায়তা করেছিলেন।  পুরীর অভিনয় জীবন ১৯৪০ এর দশক থেকে ১৯৮০ এর দশকের মাঝামাঝি পর্যন্ত ৪০ বছরেরও বেশি সময় ধরে বিস্তৃত ছিল। তিনি ৪৩০টিরও বেশি চলচ্চিত্রে অভিনয় করেছেন। ১৯৪৬ সালে অহিংস চলচ্চিত্রের মাধ্যমে তার অভিষেক হয়। মদন প্রতি বছর গড়ে আটটি চলচ্চিত্র করতেন। তিনি ভিলেন বা নেতিবাচক চরিত্র এবং নায়ক, নায়িকার চাচা, বাবা, বড় ভাই, দাদা, পুলিশ অফিসার এবং রাজনীতিবিদের চরিত্রে অভিনয় করতেন। তিনি তার ক্যারিয়ার জুড়ে বেশ কয়েকটি পাঞ্জাবি চলচ্চিত্রে অভিনয় করেছেন, যেমন- জাট্টি, জাট্ট পাঞ্জাবি, ইত্যাদি।   ব্যক্তিগত জীবন  পুরীর স্ত্রী শীলা দেবী পুরী (ওয়াধেরা) তার মৃত্যুর কয়েক বছর পর মারা যান। তাদের ছেলে লে. কর্নেল (ড.) কমলেশ কে. পুরী ২০১৫ সালে (তার জন্মের ১০০ তম বার্ষিকী) "মাই ফাদার, দ্য ভিলেন" শিরোনামে মদন পুরীর জীবন সম্পর্কে একটি বই প্রকাশ করেছিলেন।   মৃত্যু  তিনি ১৯৮৫ সালে ৬৯ বছর বয়সে হৃদরোগে আক্রান্ত হয়ে মারা যান। তিনি কাপুর সহ সেই যুগের অন্যান্য অভিনেতাদের সাথে মুম্বইয়ের মাটুঙ্গার আর পি মাসানি রোডের বাসিন্দা ছিলেন, যা পাঞ্জাবি গলি নামেও পরিচিত। তার মৃত্যুর পর ১৯৮৯ সাল পর্যন্ত বেশ কয়েকটি চলচ্চিত্র মুক্তি পায় যার মধ্যে তার চূড়ান্ত চলচ্চিত্র ছিল সন্তোষ।   তথ্যসূত্র    বহিঃসংযোগ     বিষয়শ্রেণী:১৯১৫-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:পাঞ্জাবি ব্যক্তি বিষয়শ্রেণী:পাঞ্জাবি চলচ্চিত্র অভিনেতা বিষয়শ্রেণী:পাঞ্জাবি হিন্দু
স্পিটেরি একটি প্রচলিত মাল্টিজ উপাধি। এই উপাধির উত্স সম্পর্কে দুটি তত্ত্ব রয়েছে। একটি তত্ত্ব অনুযায়ী, এটি ইতালীয় শব্দ ওসপিতালিয়েরি থেকে উদ্ভূত হয়েছে, যার মানে হসপিটালার্স।  আরেকটি তত্ত্ব অনুযায়ী, এটি লাতিন শব্দ স্পাথারিয়াস থেকে এসেছে, যার মানে তলোয়ারধারী। উল্লেখযোগ্য ব্যক্তি যারা এই উপাধি বহন করেন, তারা হলেন:   অ্যামান্ডা স্পিটেরি গ্রেচ, মাল্টিজ রাজনীতিবিদ  কার্ম লিনো স্পিটেরি (১৯৩২–২০০৮), মাল্টিজ স্থপতি এবং রাজনীতিবিদ  কার্টিস স্পিটেরি (জন্ম ১৯৮১), আমেরিকান অবসরপ্রাপ্ত ফুটবলার  ডালিলা স্পিটেরি (জন্ম ১৯৯৭), ইতালীয় টেনিস খেলোয়াড়  ডোনাট স্পিটেরি (১৯২২–২০১১), মাল্টিজ ধর্মীয় নেতা এবং লেখক  ইমানুয়েল স্পিটেরি (১৯৫১/১৯৫২–১৯৯৩), মাল্টিজ রাঁধুনি এবং খুনের শিকার  আর্নেস্ট স্পিটেরি-গঞ্জি (জন্ম ১৯৫৫), মাল্টিজ ফুটবলার  ইওআন্না স্পিটেরি (১৯২০–২০০০), গ্রীক এক্সপ্রেশনিস্ট ভাস্কর  জেনিস স্পিটেরি (জন্ম ১৯৯২), মাল্টিজ-আমেরিকান স্নোবোর্ডার  জোডি স্পিটেরি, অস্ট্রেলিয়ান টেলিভিশন নাটক ওয়েন্টওর্থ এর কাল্পনিক চরিত্র  জো স্পিটেরি (জন্ম ১৯৭৩), মাল্টিজ-অস্ট্রেলিয়ান ফুটবলার  জোসেফ স্পিটেরি (জন্ম ১৯৫৯), মাল্টিজ ধর্মগুরু  জোসেফ এম. স্পিটেরি (১৯৩৪–২০১৩), মাল্টিজ স্থপতি  কিম্বারলি স্পিটেরি, আমেরিকান মেকআপ শিল্পী  লিনো স্পিটেরি (১৯৩৮–২০১৪), মাল্টিজ লেখক এবং রাজনীতিবিদ  মেরি স্পিটেরি (জন্ম ১৯৪৭), মাল্টিজ ক্যাবারে শিল্পী  মাইকেল স্পিটেরি (জন্ম ১৯৬৯), মাল্টিজ অবসরপ্রাপ্ত ফুটবলার  মিরিয়াম স্পিটেরি ডেবোনো (জন্ম ১৯৫২), মাল্টিজ রাজনীতিবিদ  ওলিভার স্পিটেরি (জন্ম ১৯৭০), মাল্টিজ ফুটবল ব্যবস্থাপক এবং প্রাক্তন খেলোয়াড়  রেন্জো স্পিটেরি, মাল্টিজ সঙ্গীতশিল্পী  শারলিন স্পিটেরি (জন্ম ১৯৬৭), স্কটিশ গায়িকা-গীতিকার; পপ-রক ব্যান্ড টেক্সাস এর প্রধান গায়িকা  শারলিন স্পিটেরি (মৃত্যু ২০০৫), অস্ট্রেলিয়ান যৌনকর্মী  স্টিফেন সি. স্পিটেরি (জন্ম ১৯৬৩), মাল্টিজ সামরিক ইতিহাসবিদ  স্টিফেন স্পিটেরি (মাল্টিজ রাজনীতিবিদ)  সুজান স্পিটেরি (জন্ম ১৯৭৮), মাল্টিজ স্প্রিন্টার  ভিসেন্টে স্পিটেরি (১৯১৭–২০০৩), স্পেনীয় কন্ডাকটর   তথ্যসূত্র   বিষয়শ্রেণী:পদবিসমূহ
thumb|জাহাজ ঘণ্টা জাহাজ ঘণ্টা একটি জাহাজের উপরের সময় নির্দেশ করতে এবং নাবিকদের দায়িত্ব বণ্টন ও নিয়ন্ত্রণ করতে ব্যবহৃত হয়। ঘণ্টাটি সাধারণত পিতল বা ব্রোঞ্জ দিয়ে তৈরি হয় এবং সাধারণত এতে জাহাজের নামাঙ্কিত করা থাকে।   তথ্যসূত্র    বহিঃসংযোগ     Discovery of a ship's bell by underwater archaeologists on a colonial shipwreck lost off St. Augustine, Florida in the late 1700s.   বিষয়শ্রেণী:নৌ পরিভাষা বিষয়শ্রেণী:সময়ের পরিমাপ ব্যবস্থা বিষয়শ্রেণী:সময় সংকেত বিষয়শ্রেণী:নৌপরিভাষা বিষয়শ্রেণী:নৌবাহিনী
সাইয়েদা নওশীন ইফতিখার () একজন পাকিস্তানি রাজনীতিবিদ। তিনি ফেব্রুয়ারি ২০২৪ থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। এর আগে তিনি এপ্রিল ২০২১ থেকে আগস্ট ২০২৩ পর্যন্ত একই পদে দায়িত্ব পালন করেন। তিনি এনএ-৭৫ (সিয়ালকোট-৪) আসন থেকে উপনির্বাচনে জয়লাভ করেছিলেন।   ব্যক্তিগত জীবন  সাইয়েদা নওশীন ইফতিখার পাকিস্তানের জাতীয় পরিষদের সদস্য সাইয়েদ ইফতিখার উল হাসান এর কন্যা। তার স্বামী সাহাবজাদা সাইয়েদ মুর্তজা আমিন পাঁচবার পাকিস্তানের জাতীয় পরিষদের সদস্য ছিলেন। তিনি আল্লো মহরের একজন ধর্মীয় নেতা এবং ইসলামি নকশবন্দি তরিকার বর্তমান আধ্যাত্মিক সভাপতি। পাকিস্তানসহ বিভিন্ন দেশে তার লক্ষ লক্ষ অনুসারী রয়েছে। তাদের পুত্র সাইয়েদ ইমাম মুর্তজা আগামীতে আল্লো মহরের এই নকশবন্দি আধ্যাত্মিক শৃঙ্খলার নেতৃত্ব গ্রহণ করবেন এবং পরিবারের ধর্মীয় ও রাজনৈতিক উত্তরাধিকার বহন করবেন।   রাজনৈতিক জীবন  সাইয়েদা নওশীন ইফতিখার ২০২১ সালের ১০ এপ্রিল অনুষ্ঠিত উপনির্বাচনে এনএ-৭৫ (সিয়ালকোট-৪) আসন থেকে প্রতিদ্বন্দ্বিতা করেন। তিনি পিটিআই প্রার্থী আলি আসজাদ মালহিকে পরাজিত করেন। তিনি মোট ১,১০,০৭৫ ভোট পান, আর আলি আসজাদ মালহি পান ৯৩,৪৩৩ ভোট।   তথ্যসূত্র   বিষয়শ্রেণী:শিয়ালকোট জেলার ব্যক্তি বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:পাকিস্তান মুসলিম লীগ (এন) এমএনএ বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ
ভেলুরপাড়া রেলওয়ে স্টেশন বাংলাদেশের রাজশাহী বিভাগের বগুড়া জেলার একটি রেলওয়ে স্টেশন।  অবস্থান ভেলুরপাড়া  রেলওয়ে স্টেশন সান্তাহার-কাউনিয়া লাইনের বগুড়া-বোনারপাড়া অংশে অবস্থিত।  ইতিহাস ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে   ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে। এ সময় ভেলুরপাড়া  রেলওয়ে স্টেশন তৈরি করা হয়।  বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়।  পরিষেবা ভেলুরপাড়া  রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: লালমনি এক্সপ্রেস রংপুর এক্সপ্রেস করতোয়া এক্সপ্রেস দোলনচাঁপা এক্সপ্রেস উত্তরবঙ্গ মেইল বগুড়া এক্সপ্রেস পদ্মরাগ মেইল ও লোকাল ট্রেন।  তথ্যসূত্র  বিষয়শ্রেণী:বগুড়া জেলার রেলওয়ে স্টেশন
thumb|ভেল্ক্রো স্পারিং গ্লাভসের একজোড়া|alt=Photograph of a pair of black velcro sparring gloves, with Kombat Gear brand logos.  মুষ্টিযুদ্ধ ম্যাচ এবং অনুশীলনের সময় যোদ্ধারা তাদের হাতে পরেন মুষ্টিযুদ্ধের গ্লাভ। "মুষ্টি-লোড অস্ত্র" (যেমন প্রাচীন সিস্টাসের মতো) যা মারাত্মক অস্ত্র হিসাবে তৈ্রী করা হয়েছিল। তার বিপরীতে, আধুনিক মুষ্টিযুদ্ধের গ্লাভগুলি অ-প্রাণঘাতী, যা লড়াইয়ের সময় প্রতিপক্ষের মাথা এবং যোদ্ধার হাত উভয়কে রক্ষা করার জন্য ডিজাইন করা হয়েছে। স্পারিং এবং মুষ্টিযুদ্ধ প্রশিক্ষণের অন্যান্য ধরনের জন্য নিজস্ব বিশেষ গ্লাভ রয়েছে।   ইতিহাস  thumb|130px|left|বক্সিং গ্লাভসের প্রথম দিকের প্রমাণগুলির মধ্যে একটি: মিনোয়ান যুবকদের বক্সিংয়ের চিত্র, খ্রিস্টপূর্ব ১৫০০ অবধি আক্রোটিরি ফ্রেস্কো সার্কা।thumb|ব্রোঞ্জের প্রতিনিধিত্ব করে চামড়ার মোড়ক। প্রাচীন গ্রিস থেকে, খ্রিস্টপূর্ব প্রথম শতাব্দী থেকে।   বৈশিষ্ট্য   গ্লাভসের প্রকারভেদ   সুরক্ষা   ভারী প্রশিক্ষণের গ্লাভস   বক্সিং গ্লাভসের অবৈধ পরিবর্তন   অন্যান্য যুদ্ধের খেলায় বক্সিং গ্লাভসের প্রভাব    বক্সিংয়ের বাইরে বক্সিং গ্লোভগুলির ব্যবহার  উশিও শিনোহারা হলেন একজন জাপানী নিও-দাদ্যবাদী শিল্পী, যিনি শ্রোতাদের সামনে ক্যানভাস চিত্র আঁকতে বক্সিং গ্লাভস ব্যবহার করে। তাঁর শিল্পের জনপ্রিয়তা কুটি এন্ড দ্যা বক্সার ডকুমেন্টারি প্রকাশের দিকে পরিচালিত করে, যা নিজের এবং তাঁর স্ত্রী নোরিকোকে তুলে ধরে এবং সমালোচকদের কাছ থেকে ইতিবাচক পর্যালোচনা অর্জন করেছে।   আরো দেখুন  MMA gloves   তথ্যসূত্র   Gloves বিষয়শ্রেণী:মার্শাল আর্ট সরঞ্জাম বিষয়শ্রেণী:ব্যক্তিগত সুরক্ষামূলক সামগ্রী
সেন্ট মেরি চার্চ উত্তর জার্মানি এর স্ট্রালসুন্ডে অবস্থিত একটি বৃহৎ লুথারান গির্জা। সেন্ট মেরি গির্জাটি ১২৮৯ সালের  এর আগে কিছুটা নির্মিত হয়েছিল এটি স্থাপত্যিকভাবে উত্তর জার্মানে প্রচলিত ইট গথিক শৈলীটির একটি উদাহরণ। ১৫৪৯ সাল থেকে ১৬৪৭ সালের মধ্যে এটি ১৫১ মিটার (৪৯৫ ফুট) লম্বা লম্বা ভবন ছিল। ব্যুভিয়েস ক্যাথিড্রালের টাওয়ারের সমাপ্তি ও পতনের মধ্যবর্তী সময়ে ১৫৬৯-১৫৭৩ এটি সর্বোচ্চ উচ্চু ভবন ছিলো।St. Mary's Church   ঘণ্টা টাওয়ারটি ১৩৮২ খ্রিষ্টাব্দে ভেঙ্গে পড়ে এবং ১৪৭৪ সালের মধ্যে এটি পুনর্নির্মাণ করা হয়। ১৪৯৫ সালে স্টিভল টাওয়ারটি তীব্র ঝড়ের সময় বয়ে যায় এবং তারপরে লম্বা ভবনে স্নান পায়। পরবর্তীতে ১৬৪৭ সালে বজ্রপাতের  আঘাত এটি পুড়ে যায় এবং বারকোড গম্বুজ হিসাবে পুনর্নির্মিত করা হয় যা ১৭০৮ সালে সম্পন্ন করা হয়। বর্তমানে টাওয়ারটি ১০৪ মিটার (৩৪১ ফুট) লম্বা।  আরও দেখুন  ক্রাইসলার বিল্ডিং   এম্পায়ার স্টেট বিল্ডিং   প্লাজা হোটেল   শেলবর্ন হোটেল   তথ্যসূত্র   বহিঃসংযোগ   ইট ইউরোপীয় রুট গোথিক  বিষয়শ্রেণী:১৩শ শতাব্দীর জার্মানির গির্জা